অনেক দেরিতে হলেও জাতিসংঘের ইউনেস্কো ১৯৯৭ সালে ৬ ডিসেম্বর সুন্দরবনের তিনটি প্রাণী-অভয়ারণ্য পূর্বাঞ্চলীয় সুন্দরবন, পশ্চিমাঞ্চলীয় সুন্দরবন ও দক্ষিণাঞ্চলীয় সুন্দরবন নিয়ে গঠিত ১ লক্ষ ৩৯ হাজার ৭ শত হেক্টর বনাঞ্চলকে বিশ্বঐতিহ্য ঘোষণা করে। এটি ৫২২তম বিশ্বঐতিহ্য। ইউনেস্কো আবার সুন্দরবনকে দু’ভাগে ভাগ করে। ভারতীয় অংশকে বলে সুন্দরবন ন্যাশনাল পার্ক। আর আমাদের অংশকে বলে সুন্দরবন। সুন্দরবন হচ্ছে গোটা পৃথিবীর একক বৃহত্তম প্রাকৃতিক ম্যানগ্রোভ বা লবণাক্ত কানন। এটি টাইডাল বা জোয়ার-ভাটার বনও। বাংলাদেশের একক বনভূমি হিসেবেও প্রথম এবং এটি বাংলাদেশের জাতীয় বন।